Pierce – Αμερικανικό Κολλέγιο Ελλάδος

Γυμνάσιο



Αρ. Πρωτ. 73

Αξιότιμοι Κύριοι,

Σας γνωστοποιούμε ότι μαθητές του Γυμνασίου του Pierce - Αμερικανικού Κολλεγίου Ελλάδος στο πλαίσιο των εγκεκριμένων σχολικών προγραμμάτων:

1. Κωδικοποίηση και μέσα αποθήκευσης - ένας νέος τρόπος διάδοσης του πολιτισμού
2. Tο αρχαίο θέατρο στην Ελλάδα: H περίπτωση της Επιδαύρου και της Αργολίδας
3. Ναύπλιο: Iστορική προσέγγιση της πόλης

θα πραγματοποιήσουν σχολική εκδρομή στην Αργολίδα από την Πέμπτη 5 Μαρτίου το πρωί (αναχώρηση) έως την Παρασκευή 6 Μαρτίου 2020 (επιστροφή).

Παρακαλούμε να μας αποστείλετε κλειστή προσφορά έως και την Δευτέρα 17 Φεβρουαρίου 2020 και μέχρι τις 12:00 στη γραμματεία Γυμνασίου (**κ. Χρύσα Σαββάκη – Γραβιάς 6, Αγία Παρασκευή, τηλ. 6009800 εσωτ. 1175**). Μετά την παρέλευση της προθεσμίας υποβολής, καμία προσφορά δεν θα γίνει δεκτή. Η κατάθεση των προσφορών θα γίνει ενυπόγραφα παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «**Εκδρομή στο Νομό Αργολίδας – υπόψη κ. Βασιλείου**» και θα περιλαμβάνει την προσφορά σας για τον παραπάνω προορισμό με τις λεπτομέρειες, όπως αυτές περιγράφονται ακολούθως. Οι προσφορές που θα κατατεθούν θα αποσφραγισθούν την Τρίτη 18 Φεβρουαρίου 2020, στις 11:00, και θα ενημερωθούν όλοι οι συμμετέχοντες.

**Συνολικός αριθμός ατόμων: 75**

**Μαθητές: 69**

**Καθηγητές: 6**

**Αναλυτικότερα, οι παραπάνω αριθμοί προκύπτουν ως εξής:**

**Πρόγραμμα 1** Συνολικός αριθμός ατόμων: 23

Μαθητές: 21

Καθηγητές: 2

**Πρόγραμμα 2** Συνολικός αριθμός ατόμων: 26

Μαθητές: 24

Καθηγητές: 2

**Πρόγραμμα 3** Συνολικός αριθμός ατόμων: 26

Μαθητές: 24

Καθηγητές: 2

Η τακτοποίηση στα δωμάτια θα γίνει σε μονόκλινα για τους καθηγητές και δίκλινα/τρίκλινα για τους μαθητές.

Επιθυμούμε τα παρακάτω:

1. Μετακίνηση με 2 σύγχρονα πούλμαν
2. Διόδια αυτοκινητοδρόμων
3. 1 διανυκτέρευση με πρωινό σε ξενοδοχείο 4\* στο Ναύπλιο
4. Ξεναγό στον Αρχαιολογικό χώρο της Επιδαύρου
5. Δείπνο στο Ναύπλιο (Πέμπτη βράδυ)
6. Φ.Π.Α.
7. Ασφάλειες αστικής, επαγγελματικής και ταξιδιωτικής ευθύνης σύμφωνα με τη σύμβαση του Υ.ΠΑΙ.Θ. με τον HAΤTA και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνονται και έξοδα ατυχήματος ή ασθένειας.

**ΕΝΔΕΙΚΤΙΚΟ ΠΡΟΓΡΑΜΜΑ ΕΞΟΡΜΗΣΗΣ**

**Πέμπτη 5 Μαρτίου 2020
1η μέρα**

09:00 Αναχώρηση από το Κολλέγιο

 Σύντομη στάση στη διαδρομή

12:00 – 14:30 Ξενάγηση στον αρχαιολογικό χώρο της Επιδαύρου

14:30 – 16:00 Γεύμα (στο Λιμανάκι της Επιδαύρου ή στο Ναύπλιο)

16:30 Άφιξη στο Ναύπλιο

16:30 -19:30 Περιήγηση σε κτήρια ιστορικού ενδιαφέροντος, επίσκεψη στο σιδηροδρομικό σταθμό του Ναυπλίου ή/και στο Αρχαιολογικό Μουσείο ή/και στο Φουγάρο

19:45 Εγκατάσταση στο ξενοδοχείο

20:30 Δείπνο στην πόλη του Ναυπλίου

22:00 Επιστροφή στο ξενοδοχείο

**Παρασκευή 6 Μαρτίου 2020**

**2η μέρα**

9:00 Πρωινό στο ξενοδοχείο

10:00-13:30 Επίσκεψη στο Κέντρο Ελληνικών Σπουδών του Πανεπιστημίου Harvard, περιήγηση στην πόλη του Ναυπλίου, επίσκεψη στο Παλαμήδι

14:00 –15:30 Γεύμα στο Ναύπλιο

16:00 Αναχώρηση για Αθήνα

 Σύντομη στάση στη διαδρομή

19:00 Άφιξη στο Κολλέγιο

Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού, αλλά και η επιβάρυνση ανά μαθητή, στην οποία θα συμπεριλαμβάνονται Φ.Π.Α., φόροι και λοιπές επιβαρύνσεις.

Με κάθε προσφορά κατατίθεται από το ταξιδιωτικό γραφείο απαραιτήτως και υπεύθυνη δήλωση ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου η οποία βρίσκεται σε ισχύ.

Ο Διευθυντής του Γυμνασίου

Ιωάννης Κλαδάς

ΠΕ03